2012

**2012** (**MMXII**) foi un ano bisesto comezado en domingo no calendario gregoriano.

A Asemblea Xeral das Nacións Unidas declarou o ano 2012 o ano internacional das cooperativas, recoñecendo así a contribución destas ao desenvolvemento socioeconómico, en particular ao recoñecemento á redución da pobreza, o emprego e á integración social que xeran.

## Acontecementos 
### Xaneiro 
* 1 de xaneiro: en Nixeria, conflitos por terras deixan un saldo de polo menos 50 mortos.
* 1 de xaneiro: no Xapón séntese un sismo de 7 graos sen vítimas nin alerta de tsunami.
* 1 de xaneiro: o Parlamento árabe pide retirar os seus observadores do territorio sirio, o que lle permite ao Goberno ocultar os seus abusos na guerra civil.
* 4 de xaneiro: descubrimento dos primeiros tiburóns híbridos en Australia.
* 4 de xaneiro: no fondo do océano Antártico descóbrense novas especies en fontes termais.
* 4 de xaneiro: lógrase abrir un burato no espazo-tempo, pero cunha duración de 40&nbsp;picosegundos.
* 5 de xaneiro: en Bagdad e Nasiriya (Iraq) varios atentados terroristas contra musulmáns xiítas deixan polo menos 78&nbsp;mortos e decenas de feridos. Esta nova escalada busca incitar a violencia sectaria no país.
* 6 de xaneiro: en Siria un atentado na capital Damasco deixa polo menos 26 mortos, mentres que a represión das forzas do goberno contra as manifestacións opositoras e os choques armados con militares rebeldes deixan polo menos outros 35 mortos en varias rexións do país.
* 6 de xaneiro: en Nixeria ataques terroristas cometidos nos últimos dous días polo grupo fundamentalista islámico Boko Haram contra cristiáns deixan polo menos 28 mortos e obrigan a impoñer o toque de queda no estado nixeriano de Adamawa para conter unha escalada que podería desatar unha guerra civil sectaria no país.
* 6 de xaneiro: en Somalia un bombardeo aéreo das forzas militares da veciña Kenya contra forzas do grupo fundamentalista islámico somalí Al-Shabbaab (vinculado a Al Qaeda) deixa polo menos 60&nbsp;milicianos mortos. O bombardeo formaba parte da ofensiva das tropas quenianas para conquistar a cidade costeira somalí de Kismayo baixo control de Al-Shabbaab, en resposta a accións terroristas como o secuestro de cooperantes españois.
* 10 de xaneiro: na cidade de Yamrud (Paquistán), un atentado terrorista deixa polo menos 35&nbsp;mortos.
* 13 de xaneiro ao 22 de xaneiro: celébranse os primeiros Xogos Olímpicos da Xuventude de Inverno, en Innsbruck, Austria.
* 13 de xaneiro: afúndese o cruceiro italiano *Costa Concordia* con máis de 4000&nbsp;persoas a bordo. Dito accidente deixa 25&nbsp;mortos.[miniatura|O *[Costa Concordia* naufraga nas costas das Illas do Giglio.]]
* 14 de xaneiro: na Cidade de Guatemala, Otto Pérez toma a presidencia.
* 14 de xaneiro: en Iraq un atentado terrorista suicida na cidade de Basora deixa polo menos 53 mortos. As vítimas eran peregrinos que participaban nunha festividade relixiosa islámica xiíta.
* 15 de xaneiro: en Guatemala realízase o cambio de gobernos municipais.
* 15 de xaneiro: en Rada (Iemen), unha forza de asalto de 400 terroristas de Al Qaeda toma o control da cidade e proclama un «emirato islámico», mentres a poboación civil intenta fuxir ante o temor dunha batalla campal cando o exército iemení intente recuperar a cidade.
* 18 de xaneiro: en Birmania, unha explosión causa 3 mortos tras o reinicio das conversacións de paz.
* 18 de xaneiro: nos Estados Unidos, O Pentágono cifra en 19.000 os casos de abuso sexual nas Forzas Armadas.
* 20 de xaneiro: en Nixeria varios ataques terroristas cometidos na cidade de Kano polo grupo fundamentalista islámico Boko Haram causan polo menos 250 mortos. Os obxectivos dos ataques eran principalmente comisarías de policía.
* 21 de xaneiro: na India morren polo menos 13 policías nun ataque armado de guerrilleiros comunistas maoístas.
* 22 de xaneiro: en Finlandia realízase a primeira volta das eleccións presidenciais.
* 22 de xaneiro: en Nixeria, o grupo Boko Haram continúa a campaña de terror asasinando a 9 persoas de relixión cristiá e destruíndo igrexas.
* 23 de xaneiro: en Libia un grupo armado de presuntos partidarios do derrocado e falecido ditador libio Muammar al-Gaddafi toman o control de parte da cidade de Bani Walid logo de violentos combates, nun aparente intento de desatar unha rebelión contra o novo goberno.
* 27 de xaneiro: en Iraq un atentado terrorista suicida nun funeral xiíta en Bagdad deixa polo menos 31&nbsp;mortos e 60&nbsp;feridos.
* 30 de xaneiro: en Siria intensifícanse os combates entre as forzas leais ao goberno e os militares rebeldes do exército popular a poucos quilómetros da capital Damasco. As forzas gobernamentais empregan artillaría pesada e tanques nun esforzo para expulsar os rebeldes dos suburbios da capital que controlan.
* 30 de xaneiro: en Bruxelas comeza un cumio extraordinario da Unión Europea para tomar medidas para reactivar o crecemento e o emprego e seguir intentando evitar unha recesión grave nas economías europeas.

### Febreiro 
* 1 de febreiro: o peor desastre do fútbol exipcio deixa 80 mortos e 248 feridos en Port Said despois de que miles de seguidores de dous equipos rivais, Al-Masry e Al-Ahly, se enfrontaran no final do partido, causando revoltas populares.
* 2 de febreiro: 101 mortos por vaga de frío en Ucraína.
* 2 de febreiro: o *MV Rabaul Queen* de Papúa-Nova Guinea naufraga dándose por desaparecidos máis de 100 pasaxeiros.
* 3 de febreiro: en Siria a oposición denuncia que os bombardeos das forzas leais ao goberno sobre a cidade rebelde de Homs deixaron polo menos 260 mortos e 500 feridos. As forzas gobernamentais empregarían artillaría pesada e tanques para atacar zonas residenciais masacrando os civís, mais o réxime sirio atribúe os ataques a grupos terroristas opositores.
* 4 de febreiro: en Rusia decenas de miles de persoas maniféstanse a favor e en contra do goberno de Vladimir Putin en concentracións multitudinarias paralelas. A oposición maniféstase esixindo eleccións libres e os oficialistas defendendo a lexitimidade do réxime.
* 6 de febreiro: Xubileu de diamante da Raíña Isabel II polo 60 aniversario da súa ascensión ao trono do Reino Unido, Canadá, Australia e Nova Zelandia, e como xefe da Commonwealth.
* 12 de febreiro: o colectivo Encontro Irmandiño, liderado por Xosé Manuel Beiras, acorda nunha Asemblea Nacional Extraordinaria separarse do Bloque Nacionalista Galego.
* 13 de febreiro: en Nova Delhi atentan contra embaixadas de Israel, e acusan a Irán.
* 15 de febreiro: un incendio no penal de Comayagua en Honduras deixa preto de 400 mortos.
* 15 de febreiro: nun illote de Formentera embarranca o transbordador español *Maverick&nbsp;2*, con 27 persoas a bordo.
* 17 de febreiro: en Alemaña dimite o presidente Christian Wulff a raíz duns escándalos de corrupción e tráfico de influencias.[miniatura|[Christian Wulff dimite como presidente alemán por corrupción.]]
* 17 de febreiro: no leste de Europa, unha vaga de frío deixa máis de 650 mortos.‎
* 17 de febreiro: Italia anula privilexios fiscais da Igrexa católica.
* 21 de febreiro: no Iemen celébrase a elección presidencial. O único candidato é o até entón vicepresidente do país (e encargado da presidencia desde hai meses) Abd Rabbuh Mansur al-Hadi, cun nomeamento que foi pactado polo réxime e a oposición para acabar co goberno ditatorial de Ali Abdullah Saleh e iniciar a transición á democracia.
* 22 de febreiro: un accidente ferroviario na Estación Once de Septiembre, Bos Aires, Arxentina, deixa como saldo 51 mortos e 703 feridos.
* 23 de febreiro: en Iraq, unha vaga de atentados con coche bomba causou polo menos 62&nbsp;mortes.
* 26 de febreiro: Siria vota en referendo unha nova constitución mentres segue a represión. Os grupos opositores opóñense aos comicios e fan un chamamento a boicotear o proceso, ao considerar que a nova constitución é falsa e o referendo unha fraude, sinalando que Bashar al-Assad nunca respectou a antiga constitución, que garantía a liberdade de expresión e prohibía a tortura. Con todo, a nova constitución consegue o 84,9 % de aprobación civil.
* 26 de febreiro: en Afganistán, morren asesores estadounidenses tras disputas sobre coráns queimados. Alemaña retira os seus asesores de Cabul, pola escalada de violencia.
* 27 de febreiro: nas illas Seychelles, un incendio no cruceiro *Costa Allegra* déixao sen electricidade, con 627&nbsp;pasaxeiros á deriva, pero sen vítimas mortais.
* 27 de febreiro: no Iemen, Abd Rabbuh Mansur al-Hadi asume a presidencia, acabando co goberno autocrático de Ali Abdullah Saleh, que durou 33&nbsp;anos.
* 29 de febreiro: en Siria, o exército inicia o asalto definitivo sobre Homs, a principal das cidades tomadas polo Exército Libre de Siria.
* 29 de febreiro: o goberno de Corea do Norte ―a cambio de axuda humanitaria― detén o seu programa nuclear (cesamento das probas atómicas, do enriquecemento de uranio na planta de Yongbyon e do lanzamento de mísiles de longo alcance).

### Marzo 
* 2 de marzo: en Irán celébranse eleccións parlamentarias. O réxime iraniano non permitiu a inscrición da maioría dos candidatos da oposición reformista democrática, polo que nos comicios participaron principalmente as dúas faccións enfrontadas nas que se dividiu o oficialismo ultraconservador: os partidarios do líder supremo Ali Khamenei, que obtiveron unha vitoria esmagadora, e os do presidente Mahmoud Ahmadinejad, que sufriu unha humillante derrota, mentres que a oposición reformista, que chamara á abstención, denunciou que o réxime inflou falsamente a cifra de participación.
* 2 de marzo: en Bruxelas os xefes de Estado e de Goberno de todos os países da Unión Europea ―exceptuando Reino Unido e a República Checa― asinan un tratado de austeridade fiscal acordado en principio tres meses atrás e que obriga aos países asinantes a cumprir unha drástica e ríxida disciplina nas súas contas públicas para atallar a crise da débeda soberana e tratar de evitar unha conmoción económica.
* 4 de marzo: en Rusia celébranse eleccións presidenciais. O actual primeiro ministro Vladimir Putin obtén unha vitoria esmagadora que lle permitirá volver ocupar a presidencia (que xa ocupou durante dous mandatos no pasado), mais a oposición denuncia fraude nunhas eleccións xa cuestionadas porque non se permitiu a participación dos líderes da oposición extraparlamentaria e polo vantaxismo oficial na campaña, o que desata protestas nas rúas.
* 4 de marzo: en Polonia, un accidente ferroviario deixa 16 mortos e 58 feridos.
* 4 de marzo: na República do Congo morren polo menos 246 persoas, centos quedan feridas e 5000 sen vivenda nunha serie de explosións nun depósito de municións do Exército ao lado dun barrio popular na capital, Brazzaville. Aparentemente a orixe das explosións foi un accidente.
* 4 de marzo: no Iemen Al Qaeda ataca un cuartel do Exército iemení no sur do país e logo dunha batalla campal logra matar polo menos 185 militares e capturar decenas, no peor golpe que sufriron as Forzas Armadas do Iemen no marco da loita antiterrorista.
* 7 de marzo: en Libia o presidente do Consello Nacional de Transición (presidente provisional de Libia) Mustafa Abdul Jalil ameaza con usar a forza para manter unido o país, logo da proclamación un día antes na cidade de Bengasi da autonomía da rexión de Cirenaica por líderes tribais e as milicias locais.
* 10 de marzo: en Somalia morren entre 50 e 100 combatentes en sanguentos combates entre o grupo fundamentalista islámico somalí Al-Shabbaab e forzas gobernamentais somalís e da veciña Etiopía. Isto dáse no marco da ofensiva lanzada por Etiopía, Kenya e a forza multinacional da Unión Africana para destruír Al-Shabbaab, vinculado a Al Qaeda.
* 11 de marzo: no Salvador realízanse eleccións lexislativas e municipais.
* 19 de marzo: en España celébrase o Bicentenario das Cortes de Cádiz.
* 19 de marzo: en Siria prodúcense encarnizados combates entre forzas leais ao goberno e forzas rebeldes nun exclusivo e céntrico barrio da capital Damasco, nun feito infrecuente até ese momento no conflito que vive o país, poñendo á vista a capacidade dos rebeldes para golpear a fortemente vixiada capital.
* 20 de marzo: en Iraq unha vaga de atentados terroristas con bombas sacode varias cidades do país, entre elas a capital Bagdad, Kerbala, Kirkuk e Al-Hillah. En total morren polo menos 51 persoas e 250 quedan feridas.
* 20 de marzo: no municipio de Ometepec (México) prodúcese un forte terremoto dunha magnitude de 7,9 graos Richter, rexistrándose moitos danos materiais.
* 21 de marzo: en Malí un grupo de militares derroca o goberno nun sanguento golpe de estado. Os militares golpistas, que xustificaron a súa acción polo insuficiente apoio do goberno derrocado aos militares na súa loita contra os guerrilleiros separatistas do pobo tuareg do norte do país, cerraron as fronteiras do país e formaron unha xunta militar de goberno.[miniatura|200px|Bandeira dos rebeldes [pobo tuareg|tuareg en Malí.]]
* 22 de marzo: no Iemen as forzas do goberno conxuntamente con forzas militares estadounidenses bombardean posicións de Al Qaeda no sur do país matando polo menos 29 terroristas.
* 26 de marzo: en Somalia, o Exército de Etiopía, co apoio dunha milicia pro-gobernamental somalí, conquista a cidade de Elbur, un dos principais bastións do grupo fundamentalista islámico somalí Al-Shabbaab, asociado a Al Qaeda. A caída de Elbur súmase á conquista doutras cidades, até aquelas controladas por Al-Shabbaab, por parte das forzas gobernamentais somalís e dos seus aliados estranxeiros da forza multinacional africana.
* 31 de marzo: en Malí os guerrilleiros separatistas de etnia tuareg do norte do país (Movemento Nacional de Liberación do Azawad) lanzan unha ofensiva contra a estratéxica cidade de Gao, logo de conquistar o día anterior a tamén estratéxica localidade de Kidal. Os rebeldes independentistas están aproveitando a debilidade e a confusión que reinan nas forzas gobernamentais despois do recente golpe de estado para avanzar de forma acelerada, o que preocupa os países da rexión que ofrecen enviar tropas para frealos.
* 31 de marzo: en Tailandia un atentado terrorista na cidade de Yala, ao sur do país, causa polo menos 8 mortos e máis de 50 feridos. O atentado dáse nunha rexión onde son frecuentes os ataques dos guerrilleiros separatistas islámicos que loitan para crear un estado islámico independente e que denuncian a discriminación por parte da maioría budista de Tailandia.

### Abril 
* 1 de abril: en Malí, logo de ocupar as cidades de Kidal e Gao, os guerrilleiros secesionistas tuareg conquistan a histórica cidade de Tombouctou despois de que os soldados do Exército regular de Malí fuxiran e de que unha milicia árabe local pro-gobernamental se rendera ante os rebeldes. Con esta vitoria os rebeldes independentistas controlan practicamente a totalidade do norte do país, o que preocupa a comunidade internacional que teme que Al Qaeda aproveite esta situación para converter a rexión nunha base de operacións.
* 1 de abril: en Birmania celébranse eleccións parlamentarias parciais para cubrir unha parte relativamente pequena dos escanos ao Parlamento birmano. A oposición democrática contraria ao réxime militar arrasa nos comicios e a súa líder, a Premio Nobel da Paz Aung San Suu Kyi, é electa deputada.
* 2 de abril: en Malí un grupo próximo a Al Qaeda expulsa os rebeldes tuaregs da cidade de Tombouctou e conquístaa na súa maior parte. Os guerrilleiros tuareg que conquistaran a cidade o día anterior tiveron que repregarse ante a forza de Al Qaeda, o que complica a xa caótica situación de Malí despois do recente golpe de estado e que ameaza todo o norte de África.
* 3 de abril: no Iemen as forzas do goberno recuperan o control dunha rexión do sur do país despois de bombardear intensamente as posicións de Al Qaeda matando polo menos 43 guerrilleiros desa organización terrorista.
* 6 de abril: En Malí os rebeldes separatistas tuaregs proclaman a independencia de Azawad, o norte do actual Malí que ocuparon e que reivindican como patria súa. A comunidade internacional non recoñece a declaración de independencia deste pretendido novo Estado e pronúnciase pola defensa da unidade nacional e integridade territorial de Malí.
* 8 de abril: en Nixeria un atentado terrorista na cidade de Kaduna contra igrexas cristiás en plena celebración da Semana Santa deixa polo menos 38 persoas mortas e decenas feridas. Sospéitase que o atentado foi obra do grupo fundamentalista islámico Boko Haram na súa campaña para desatar unha guerra entre relixións no país.
* 9 de abril: en Somalia un atentado terrorista nun mercado da cidade de Baidoa deixa polo menos 11 mortos. A cidade onde ocorreu o atentado fora conquistada dous meses antes por tropas etíopes, que lle arrebataron o control ao grupo islamista Al-Shabbaab.
* 11 de abril: en Corea do Sur celébranse eleccións parlamentarias; triunfa o partido de centro-dereita do presidente Lee Myung-bak.
* 12 de abril: en Guinea-Bissau un grupo de militares derrocan o goberno nun golpe de Estado.
* 14 de abril: centenario do afundimento do *RMS Titanic* no océano Atlántico.
* 14 e 15 de abril: en Cartaxena de Indias (Colombia) realízase o VI Cumio das Américas
* 17 de abril: Cristina Fernández de Kirchner expropia YPF á empresa multinacional Repsol-YPF por razóns de interese nacional. O goberno español amósase desconforme e anuncia medidas en contra.miniatura|180px|Cristina Fernández de Kirchner renacionaliza a empresa petroleira YPF, en mans da multinacional Repsol.
* 20 de abril: científicos crean unha nova molécula capaz de transportar información xenética e reproducirse, chamado ADN sintético ou AXN.
* 22 de abril: en Francia celébrase a primeira volta das eleccións presidenciais. O socialista de centro-esquerda François Hollande obtén a vitoria, pero ao non ter a maioría absoluta do sufraxio popular deberá disputarse a presidencia nunha segunda volta co presidente saínte e aspirante a reelección, o conservador Nicolas Sarkozy.
* 23 de abril: as Forzas Armadas do Sudán anuncian que en tres días de combates mataron máis de 900 militares do Exército do Sudán do Sur no marco da guerra que sosteñen ambos países africanos por unha rexión rica en petróleo.

### Maio 
* 3 de maio: En Reino Unido celébranse eleccións municipais en varias rexións do país. O opositor Partido Laborista de centro-esquerda obtén importantes vitorias, aínda que o oficialista Partido Conservador logra tamén unha vitoria significativa ao reter a Alcaldía da capital Londres.
* 4 de maio: en Irán celébrase a segunda volta das eleccións parlamentarias.
* 6 de maio: François Hollande é elixido Presidente da República Francesa na segunda volta das eleccións presidenciais.
* 6 de maio: en Grecia celébranse eleccións parlamentarias e a centro-dereita de Nova Democracia obtén a vitoria, pero cunha maioría relativa moi afastada da maioría absoluta e no contexto duns resultados moi fragmentados, co auxe ademais da esquerda populista e a extrema dereita, o que fai imposible formar goberno e obriga aos poucos días a adiantar as eleccións de novo, poñendo a Grecia a piques de abandonar o euro.
* 6 de maio: en Serbia celébranse eleccións presidenciais, parlamentarias e municipais. Ante a falta de maioría absoluta as eleccións presidenciais deberán definirse nunha segunda volta, e nas eleccións parlamentarias os resultados son fragmentados, pero os partidos pro-europeos obteñen suficiente apoio como para poder formar goberno.
* 6 de maio: en Italia celébranse eleccións municipais en varias rexións do país.
* 9 de maio: en España, o Goberno anuncia recortes de 10.000 millóns de euros nos orzamentos de Educación e Saúde, e nacionaliza o banco Bankia, que necesitaría unha cifra similar para non quebrar.
* 11 de maio: os «indignados» anuncian retomar as protestas en distintos puntos de Madrid e de España, aproximándose o primeiro ano do seu nacemento: o 15 de maio de 2011.
* 12 de maio: os indignados retoman as protestas nas principais cidades españolas.
* 13 de maio: en Tiflis (capital de Xeorxia), as graves inundacións deixan 5&nbsp;mortos, destrúen casas e deixan decenas de persoas atrapadas.
* 15 de maio: na cidade de Bogotá (Colombia) cométese un atentado contra Fernando Londoño.
* 20 de maio: eleccións presidenciais na República Dominicana.
* 20 de maio: eclipse solar anular.
* 20 de maio: en Serbia celébrase a segunda volta das eleccións presidenciais. Triunfa o nacionalista Tomislav Nikolic, o que fai temer maior inestabilidade política e unha debilitación do compromiso coa integración europea.
* 21 de maio: no Iemen un atentado terrorista suicida reivindicado por Al Qaeda deixa polo menos 70 mortos e 100 feridos entre os militares que participaban no ensaio dun desfile militar na capital Sana. O atentado (no que resultou ileso o Ministro de Defensa que presenciaba o ensaio) foi unha resposta á ofensiva militar do goberno iemení contra Al Qaeda no sur do país que deixou decenas de mortos nos días anteriores ao atentado.
* 21 de maio: en Malí o presidente interino Dioncounda Traoré é golpeado brutalmente por unha turba de manifestantes que asaltou o Palacio Presidencial reclamando a partida do presidente e a súa substitución polo líder da xunta militar que protagonizou un golpe de estado unhas semanas atrás.
* 23 de maio: en Exipto comeza a primeira volta das eleccións presidenciais, nunha votación que se estenderá durante dous días seguidos. Considéranse as primeiras eleccións libres da historia do país e elixirase o primeiro presidente democrático logo da caída da ditadura de Hosni Mubarak.
* 23 de maio: a Xendarmería do Vaticano detén o mordomo do papa Bieito XVI, Paolo Gabriele por supostamente desvelar documentos secretos (que apareceron no libro *Sua Santità. Le carte segrete di Benedetto XVI*). Comeza o fenómeno do Vatileaks.
* 25 de maio: en Siria ocorre un masacre na cidade de Hula na que morren polo menos 108 persoas, na súa maioría civís e unha gran parte deles nenos. A oposición siria e a maior parte da comunidade internacional atribúen o masacre ás forzas leais ao goberno sirio que empregarían artillaría pesada e executarían persoas tomadas nos seus domicilios, mais o réxime sirio nega a súa responsabilidade nos feitos violentos, que continuarían os días seguintes.
* 26 de maio: en Bakú (Azerbaidján) celébrase o LVII Festival da Canción de Eurovisión, que finaliza coa gañadora Loreen e a súa canción "Euphoria".
* 27 de maio: no Uruguai celébranse eleccións internas na Fronte Ampla.
* 29 de maio: en Italia, un terremoto de 5,8&nbsp;graos deixa estragos na cidade de Boloña.
* 30 de maio: o exditador de Liberia, Charles Taylor, é condenado a 50&nbsp;anos de cárcere polo Tribunal Especial para Serra Leoa por crimes de lesa humanidade cometidos por Taylor ao apoiar os rebeldes da veciña Serra Leoa durante a guerra civil que azoutou ese país, apoio polo que Taylor recibiu diamantes de sangue. Trátase da primeira sentenza ditada por un tribunal penal internacional contra un ex-xefe de Estado desde os Xuízos de Nuremberg.

### Xuño 
* 2 de xuño: en Exipto o exditador Hosni Mubarak é condenado a cadea perpetua por complicidade no asasinato de 850&nbsp;manifestantes durante a rebelión popular que terminou no seu derrocamento. Trátase do primeiro exgobernante deposto na chamada Primavera árabe que é xulgado e condenado.
* 6 de xuño: en Siria ocorre un novo masacre en dúas aldeas da provincia de Hama cun saldo de polo menos 78 mortos civís, moitos deles mulleres e nenos. A oposición siria e a comunidade internacional culpan as forzas leais ao goberno sirio, que volve negar a súa responsabilidade nos feitos.
* 10 de xuño: en Francia celébrase a primeira volta das eleccións parlamentarias. A centro-esquerda do Partido Socialista e os seus aliados obteñen a vitoria, colocándose en posición sólida para ter o control da Asemblea Nacional de Francia na segunda volta.
* 14 de xuño: en Iraq unha vaga de atentados terroristas en diferentes cidades do país deixa polo menos 72&nbsp;mortos en total e decenas de feridos.
* 15 de xuño: no Iemen as forzas militares do goberno conquistan a cidade costeira de Shoqra, a terceira cidade que estaba en mans de Al Qaeda que cae en mans das forzas gobernamentais nunha semana de intensos combates.
* 17 de xuño: en Exipto conclúe a segunda volta das eleccións presidenciais. O islamista Mohamed Morsi obtén a vitoria, converténdose no primeiro presidente democraticamente electo de Exipto.
* 17 de xuño: en Francia celébrase a segunda volta das eleccións parlamentarias. O Partido Socialista obtén a vitoria con maioría absoluta na Asemblea Nacional de Francia, o que permitirá ao presidente François Hollande gobernar con plenos poderes.
* 17 de xuño: en Grecia celébranse novas eleccións parlamentarias e os conservadores de Nova Democracia obteñen a vitoria, aínda que sen maioría absoluta, mais co apoio doutros partidos europeístas (especialmente dos socialistas do PASOK) poderán formar goberno, o que constitúe un alivio para Europa e para a economía mundial ameazada por unha nova crise se Grecia abandonaba o euro de maneira caótica.
* 30 de xuño: en Colombia fai erupción o volcán Nevado del Ruiz, cunha erupción de gases e cinzas sen afectar o caudal dos ríos.

### Xullo 
* 1 de xullo: eleccións presidenciais en México.
*4 de xullo: fanse públicos os resultados preliminares do descubrimento do Bosón de Higgs.
* 5 de xullo: en Colombia é capturado por axentes da Policía e cadetes da Armada o narcotraficante Camilo Torres Martínez, alias *Fritanga*, quen estaba ao servizo da banda Los Urabeños.
* 11 de xullo: o presidente do goberno de España Mariano Rajoy anuncia medidas extraordinarias para conter o déficit público, entre elas a subida do IVE e o recorte no soldo dos funcionarios.
* 15 de xullo: en Siria estallan os máis violentos combates na cidade capital Damasco desde que comezou a guerra civil, cando os rebeldes lanzan unha operación a grande escala para conquistar a cidade e o réxime responde con fortes bombardeos e ataques nos barrios onde se concentran os rebeldes.
* 18 de xullo: en Bulgaria, un atentado suicida nun autobús de turistas Israelís no Aeroporto de Burgas deixa 8 mortos e 30 feridos.
* 18 de xullo: en Siria nun atentado cometido en Damasco morren o Ministro da Defensa e outros altos funcionarios do Goberno. O asasinato é reivindicado polos rebeldes sirios que desde había días libraban intensos combates na capital.
* 20 de xullo: En Aurora, Colorado, durante a estrea da película *O cabaleiro escuro: a lenda renace* no cine *Century 16*, prodúcese un tiroteo levado a cabo por un pistoleiro solitario deixando un saldo de 12 persoas mortas e 59 máis feridas.[miniatura|230px|O tiroteo no cine *Century 16* deixou un saldo de 12 persoas mortas mentres presenciaban a estrea da película *[The Dark Knight rises*.]]
* 22 de xullo: en Madagascar o Exército irrompe nun campamento militar con soldados amotinados cerca do aeroporto internacional do país e arresta unha serie de sospeitosos, estes militantes teñen demandas que non están claras.
* 23 de xullo: a Bolsa de Madrid prohibe operacións curtas ou baixistas debido á crise económica española. A prima de risco da débeda española alcanza máximos históricos.
* 23 de xullo: en Iraq, unha serie de atentados terroristas en diversas cidades do país deixa polo menos 107&nbsp;persoas mortas e 161&nbsp;feridas.
* 23 de xullo: o primeiro ministro do Xapón, Yoshihiko Noda, promete que non haberá máis accidentes como o ocorrido na Central nuclear Fukushima I a raíz do terremoto e o tsunami do 11 de marzo de 2011, asegurando que o Goberno implementará as medidas necesarias para evitar outro desastre.
* 26 de xullo: o Goberno español anuncia que España non poderá ser rescatada da Crise da Eurozona.
* 27 de xullo: en Reino Unido comezan os Xogos Olímpicos de Londres 2012.

### Agosto 
* 4 de agosto: a Italiana Jessica Rossi bateu os récords olímpicos ao acertar 99&nbsp;disparos sobre 100, en tiro ao voo, nos Xogos Olímpicos de Londres&nbsp;2012.
* 5 de agosto: o Xamaicano Usain Bolt vence nos 100&nbsp;metros dos Xogos Olímpicos de Londres&nbsp;2012, o seu segundo título olímpico nesa distancia, cunha marca de 9.63&nbsp;s, a segunda mellor da historia e récord olímpico.
* 12 de agosto: finalizan os Xogos Olímpicos de Londres 2012.
* 16 de agosto: na República Dominicana, Danilo Medina toma posesión como presidente.
* 25 de agosto: no estado Falcón (Venezuela) sucede a explosión na refinaría de Amuay (unha das máis grandes do mundo), causando a morte de polo menos 55&nbsp;persoas e deixando máis de 100&nbsp;persoas feridas.
* 27 de agosto: en Somalia as Forzas Armadas do goberno somalí, con apoio dos seus aliados das forzas multinacionais africanas, conquistan a estratéxica cidade costeira de Marka até ese momento en mans do rebelde grupo islamista Al-Shabbaab. Considérase unha importante vitoria na campaña para erradicar o grupo fundamentalista e pacificar o país.

### Setembro 
* 5 de setembro: na península de Nicoya ―na costa occidental de Costa Rica― sucede un terremoto de 7,6 graos na escala de Richter.
* 5 de setembro: en Bos Aires, a Comisión de Asuntos Constitucionais do Senado arxentino comeza a debater unha reforma electoral impulsada polo oficialismo para que poidan votar os estranxeiros con residencia permanente e ―opcionalmente (sen voto obrigatorio)― os mozos de 16 e 17&nbsp;anos.
* 10 de setembro: Venezuela inicia os trámites para retirarse da Comisión Interamericana de Dereitos Humanos (CIDH) e a Corte Interamericana de Dereitos Humanos (CorteIDH). O comunicado enviado a ditos organismos entrará en efecto o 10 de setembro de 2013, mais neste prazo o país suramericano pode rectificar a súa decisión.
* 10 de setembro: en Paquistán as choivas monzónicas deixan 78 mortos. Estas chuvias afectan a todo o país de forma desigual.
* 12 de setembro: nos Países Baixos celébranse eleccións parlamentarias. O partido do primeiro ministro liberal de centro-dereita Mark Rutte obtén a vitoria e espérase que poida formar goberno en coalición cos laboristas de centro-esquerda (ambos partidos europeístas).
* 13 de setembro: na Arxentina prodúcense protestas en repudio ás políticas de goberno de Cristina Fernández de Kirchner.
* 22 de setembro: o Consello de Seguridade das Nacións Unidas alerta da consolidación de grupos terroristas en Malí, inmersa nunha transición política, mentres a rexión de Azawad permanece baixo control de diversas milicias islamistas e locais.
* 22 de setembro: en España, no Festival de MTV Beach en Madrid prodúcense disturbios deixando 11 detidos e un saldo de 60 feridos.
* 23 de setembro: na montaña Manaslu (Nepal), no Himalaia, un alude deixa 9 mortos.
* 25 de setembro: en Madrid, a policía reprime manifestantes que arrodean o Congreso. Deteñen 35 persoas e feren 64 (28 dos cales necesitaron hospitalización).
* 26 de setembro: en Atenas (Grecia) a policía reprime manifestantes, e detén 50.
* 28 de setembro: en España, chuvias torrenciais deixan un total de 10 mortos no sur.
* 29 de setembro: en Somalia logo dunha sorpresiva ofensiva por mar, terra e aire iniciada o día anterior, as forzas militares de Kenya e as Forzas Armadas do goberno somalí conquistan a cidade costeira de Kismaayo, a última das grandes cidades somalís que quedaba en mans do rebelde grupo islamista Al-Shabbaab. Considérase un duro golpe ao grupo fundamentalista non só porque era a sede do seu cuartel xeral, senón porque os "impostos" que cobraba no porto da cidade era a súa principal fonte de ingresos.
* 30 de setembro: en Colombia sucede un terremoto de 7,1&nbsp;graos na escala de Richter, mais que non deixa mortos nin feridos.

### Outubro 
* 1 de outubro: en Xeorxia celébranse eleccións parlamentarias; o principal partido da oposición obtén a vitoria por ampla marxe, co cal o actual presidente Mikheil Saakashvili perde a opción de converterse no futuro primeiro ministro e gobernar o país cando se faga efectivo o próximo cambio a un sistema de goberno parlamentario estipulado na Constitución do país.
* 3 de outubro: no marco da guerra civil siria, Turquía ataca a Siria en represalia por ter recibido un proxectil no seu territorio. Convócase a OTAN para unha reunión de urxencia.
* 7 de outubro: en Venezuela, nas eleccións presidenciais, Hugo Chávez vence a Henrique Capriles.
* 21 de outubro: Eleccións ao Parlamento de Galicia. O Partido Popular revalida a maioría absoluta.
* 28 de outubro: eleccións municipais en Chile.

### Novembro 
[miniatura|Nenos fuxindo do fogo gazano en [Kiryat Mal'aji durante o conflito entre Israel e Gaza.|300px]]
* 6 de novembro - Eleccións presidenciais en Estados Unidos e Porto Rico.
* 7 de novembro - En Colombia matan a dez labregos por negárense a pagar a extorsión das Rondas Campesinas Populares en Santa Rosa de Osos.
* 8 de novembro - Fortes protestas en varias cidades arxentinas polas políticas do Goberno de Cristina Fernández de Kirchner no marco do 8N.
* 13 de novembro - Eclipse solar total (visible no norte de Australia e no Pacífico Sur).
* 14 de novembro - Ten lugar unha folga xeral en España e noutros países de Europa.
* 14 - 21 de novembro - Operación militar levada a cabo polas Forzas de Defensa de Israel na Franxa de Gaza, finalizada co acordo dun alto o fogo tras deixar un saldo de 170 mortos e 1.300 feridos.
* 15 de novembro - Na China o XVIII Congreso Nacional do Partido Comunista da China escolle como Secretario Xeral do Partido Comunista da China e Presidente da Comisión Militar Central a Xi Jinping, o que practicamente fai que sexa elixido o próximo ano Presidente da República. Tamén é elixido Li Keqiang como próximo Primeiro ministro chinés.
* 18 de novembro
** Nos Estados Unidos, Nintendo saca á venda a súa nova videoconsola: Wii U [miniatura|300px|A [Wii U de Nintendo e a súa Wii U GamePad.]]
** Teodoro II asume o cargo de 118º papa copto e Patriarca Copto de Alexandría. 
* 19 de novembro
** Deuse a coñecer o fallo da Corte Internacional de Xustiza da Haia sobre os límites marítimos de Colombia e Nicaragua.
** Despois de 12 anos, a CPTM é condenada polo acccidente da estación Perus na cidade de São Paulo ocorrido no ano 2000, que deixou 9 mortos e 115 feridos.
* 20 de novembro - Na República Democrática do Congo, os rebeldes do grupo M23 conquistan a cidade de Goma tras a retirada das Forzas Armadas do goberno congolés e a pesar da resistencia das forzas de paz da ONU.
* 23 de novembro - A brasileira WebJet Linhas Aéreas é adquirida pola Gol Transportes Aéreos, botando a 850 traballadores.
* 25 de novembro - Eleccións ao Parlamento de Cataluña, influídas pola multitudinaria manifestación do once de setembro, resultando nun castigo dos partidos maioritarios - CiU e PSC - e o crecemento do resto de forzas: ERC, ICV, PP, Ciutadans e a entrada da CUP no parlamento.
* 28 de novembro - En Ecuador, Barcelona conságrase, despois de 14 anos, campión do fútbol ecuatoriano por décima cuarta vez.
* 29 de novembro - Recoñecemento de Palestina como Estado observador non membro das Nacións Unidas.

### Decembro 
[miniatura|21 de decembro: reinicio do [calendario maia.]]
* 1 de decembro - En México, Enrique Peña Nieto toma posesión como Presidente de México, converténdose así no sexaxésimo cuarto presidente para o mandato presidencial 2012 - 2018, mentres en distintos lugares o Movemento Yosoy132 manifestábase en contra.
[miniatura|250px|Manifestantes durante a toma de protesta de [Enrique Peña Nieto, no cerco de San Lázaro.]]
* 8 de decembro - En Qatar, a Conferencia das Nacións Unidas sobre os Cambios Climáticos acorda estender o protocolo de Kyoto até 2020.
* 9 de decembro
** En Filipinas disípase o Tifón Bopha, que ao seu paso polo país deixou polo menos 647 mortos e máis de 1400 feridos, mentres polo menos 780 persoas permanecen desaparecidas e centos de milleiros quedaron damnificadas.
** En Iturbide (México) estrélase un avión Learjet&nbsp;25. Morren todos os ocupantes, entre eles a cantante Jenni Rivera.
* 11 de decembro - En Tucumán (Arxentina) finaliza o xuízo polo caso Marita Verón; os 13 acusados son absoltos, o que xerou disturbios.
* 14 de decembro - En Newtown (Estados Unidos) morren 27&nbsp;persoas a causa dun tiroteo na escola primaria Sandy Hook (véxase Masacre da Escola Primaria de Sandy Hook).
* 16 de decembro
** Eleccións rexionais de Venezuela de 2012.
** Inauguración do Estádio Castelão, primeiro estadio concluído (remodelado) para o Mundial de Fútbol de 2014, en Fortaleza.
** O Corinthians é o campión da Copa do Mundo de Clubs da FIFA.
* 19 de decembro
** Nos Ánxeles (Estados Unidos) realízase a 61.ª edición do concurso Miss Universo onde a estadounidense Olivia Culpo é coroada Miss Universo 2012.
** Park Geun-Hye, filla do ex-ditador Park Chung-hee, vence nas eleccións presidenciais de Corea do Sur e tórnase a primeira presidenta do país.
** Descubertos cinco planetas orbitando arredor de Tau Ceti, un deles potencialmente habitable.
* 20 de decembro - Durante os próximos días rexístrase unha onda de violentos saqueos nalgunhas cidades da Arxentina, empezando por Bariloche, deixando polo menos 6&nbsp;mortos, centos de feridos e 700&nbsp;detidos.
* 21 de decembro
** Último día do décimo terceiro baktún (ciclo de 144.000 días) na conta longa do calendario maia. Durante meses en innumerables sitios estableceuse a crenza de que hoxe era a fin do mundo.
** Inauguración do Estádio do Mineirão, segundo estadio concluído para a Copa do Mundo de 2014, en Belo Horizonte.
* 23 de decembro - Data alternativa para a fin do calendario Maia, utilizando 584.285 días xulianos baseados en estudos de especialistas.
* 27 de decembro - Colombia, é asasinada Lorena Henao Montoya, viúva de Iván Urdinola Grajales, extinto capo do cartel do Norte del Valle.
* 28 de decembro - Jiroemon Kimura (19/4/1897-12/6/2013), que neste día tiña 115&nbsp;anos e 253&nbsp;días, convértese no home máis vello da historia, superando a Christian Mortensen.
* 29 de decembro
** Accidente con avión no aeroporto de Moscova, en Rusia, mata 4 persoas.
* 31 de decembro
** Expira o primeiro período do compromiso do Protocolo de Kyoto.
** En Iraq, unha serie de atentados deixa 23 mortos e máis de 70 feridos.
** Nunha leira de Envigado (Colombia) son asasinadas 9 persoas por vinganza das bandas criminais

## Mortes 
### Xaneiro 
* 5 de xaneiro - Isaac Díaz Pardo, artista e intelectual galego (n. 1920).
* 15 de xaneiro - Manuel Fraga Iribarne, político galego (n. 1922).
* 19 de xaneiro - Manuel Brañas Cancelo, militante galeguista (n. 1909).
* 24 de xaneiro - Theo Angelopoulos, director de cine grego (n. 1935).

### Febreiro 
* 1 de febreiro - Wisława Szymborska, poeta polaca, Premio Nobel de Literatura (n. 1923).
* 6 de febreiro - Antoni Tàpies, pintor catalán (n. 1923).
* 11 de febreiro - Whitney Houston, cantante e actriz estadounidense (n. 1963).
* 12 de febreiro - Germán Sánchez Ruipérez, editor español (n. 1926).
* 23 de febreiro - Leopoldo Nóvoa, pintor galego (n. 1919).

### Marzo 
* 6 de marzo - Francisco Xavier do Amaral, político de Timor Leste (n.1937).
* 10 de marzo - Moebius, historietista francés (n. 1938).
* 13 de marzo - Teresa Pàmies, escritora catalá (n. 1919).
* 21 de marzo - Tonino Guerra, escritor e guionista italiano (n. 1920)
* 25 de marzo - Antonio Tabucchi, escritor italiano (n. 1943).
* 27 de marzo - Adrienne Rich, poeta, ensaísta e feminista norteamericana (n. 1929).

### Abril 
* 3 de abril - Antonio Mingote, debuxante, escritor e xornalista español (n. 1919).
* 6 de abril - Fang Lizhi, astrofísico e activista chinés (n. 1936).
* 11 de abril - Ahmed Ben Bella, político alxeriano (n. 1916).
* 18 de abril - José Cerviño, bispo católico galego (n. 1920).
* 23 de abril - Xosé Manteiga Pedrares, filósofo galego (n. 1934).
* 25 de abril - Xaime Illa Couto, intelectual e economista galego (n. 1915).
* 28 de abril - Matilde Camus, poeta (n. 1919).

### Maio 
* 5 de maio - Aatos Erkko, xornalista e empresario finlandés (n. 1932).
* 8 de maio - Maurice Sendak, escritor norteamericano de literatura infantil (n. 1928).
* 10 de maio - Manuel Cordeiro Monteagudo, pintor galego (n. 1927).
* 15 de maio - Carlos Fuentes, escritor mexicano (n. 1928).
* 25 de maio - Juan José Moralejo, filólogo galego (n. 1941).
* 27 de maio - Elisa Lamas, xornalista galega.

### Xuño 
* 6 de xuño - Ray Bradbury, escritor norteamericano (n. 1920).
* 11 de xuño - Raimun Aid, arcebispo maronita de Damasco (n. 1930).
* 12 de xuño - Pahiño, futbolista galego (n. 1923).
* 12 de xuño - Bernardo García Cendán, profesor e escritor galego (n. 1941).
* 13 de xuño - Roger Garaudy, filósofo e político francés (n. 1913).
* 20 de xuño - Antonio Pérez Barreiros, guerrilleiro antifranquista galego (n. 1928).
* 22 de xuño - Juan Luis Galiardo, actor español (n. 1940).
* 26 de xuño - Alfonso Sucasas, pintor galego (n. 1940).

### Xullo 
* 3 de xullo - Kristina Berg, escritora sueca en lingua galega (n. 1948).
* 23 de xullo - Esther Tusquets, escritora e editora española (n. 1936).
* 24 de xullo - Gregorio Peces-Barba, político español (n. 1938).
* 29 de xullo - Chris Marker, escritor, fotógrafo e director de cine francés (n. 1921).
* 31 de xullo - Gore Vidal, escritor norteamericano (n. 1925).

### Agosto 
* 5 de agosto - Chavela Vargas, cantante mexicana (n. 1919).
* 8 de agosto - Sancho Gracia, actor español (n. 1936).
* 19 de agosto - Tony Scott, director de cine británico (n. 1948).
* 20 de agosto - Avelino Pousa Antelo, mestre, político e escritor galego (n. 1914).
* 25 de agosto - Neil Armstrong, astronauta norteamericano (n. 1930).
* 25 de agosto - Francisco Fernández Buey, filósofo e ensaísta español (n. 1943).
* 30 de agosto - Carlos Larrañaga, actor español (n. 1937).

### Setembro 
* 1 de setembro - Smarck Michel, político e empresario haitiano, primeiro ministro entre 1994 e 1995.
* 3 de setembro - Michael Clarke Duncan, actor estadounidense.
* 7 de setembro - Antonia Rodríguez López, guerrilleira antifranquista galega.
* 7 de setembro - Ángel Muñoz Alonso, *Maestro Reverendo*, músico e compositor español.
* 18 de setembro - Santiago Carrillo, político español (n. 1915).
* 21 de setembro - Sven Hassel, escritor alemán de orixe danesa.
* 29 de setembro - Hebe Camargo, presentadora brasileira de televisión.

### Outubro 
* 1 de outubro - Eric Hobsbawm, historiador británico (n. 1917).
* 17 de outubro - Sylvia Kristel, actriz, modelo e cantante holandesa (n. 1952).
* 29 de outubro - José Antonio Orza, profesor e político galego (n. 1941).

### Novembro 
* 1 de novembro - Agustín García Calvo, lingüista, escritor, tradutor e filósofo español (n. 1926).
* 1 de novembro - Federico Cifuentes Pérez, mestre e político galego (n. 1931).
* 4 de novembro - Xosé Manuel Pose Mesura, político galego (n. 1950).

### Decembro 
* 5 de decembro - Oscar Niemeyer, arquitecto brasileiro (n. 1907).
* 6 de decembro - Miguel Abia Biteo Boricó, político de Guinea Ecuatorial (n. 1961).
* 10 de decembro - Antonio Cubillo, avogado e político canario (n. 1930).
* 20 de decembro - Sergio Vences Fernández, filósofo e escritor galego (n. 1923).
* 23 de decembro - Ceferino Díaz, político galego (n. 1947).
* 23 de decembro - Lêdo Ivo, escritor brasileiro (n. 1924).
* 26 de decembro - Manuel Dourado Deira, escritor galego (n. 1929).
* 30 de decembro - Rita Levi-Montalcini, neuróloga italiana (n. 1909).

## Día das letras galegas dedicado a: 
* Valentín Paz-Andrade.

## Premio Nobel 
No ano de 2012, as seguintes persoas foron contempladas co premio Nobel:

## Acontecementos 
* Ano Internacional da Enerxía Sostible para Todos https://web.archive.org/web/20130906185731/http://daccess-dds-ny.un.org/doc/UNDOC/GEN/N10/521/63/PDF/N1052163.pdf?OpenElement
* Ano Internacional das Cooperativas 

## Notas 
## Véxase tamén 
### Outros artigos 
* Historia ano a ano